armvectores/hy_wikipedia_2023 huggingface dataset:
Կույս (կենդանակերպ)

Կույս (կենդանակերպ) (լատ.՝ Virgo), կենդանակերպի վեցերորդ նշանը, որը համապատասխանում է Խավարածրի 150°-180° սեկտորին՝ հաշված գարնանային գիշերահավասարի կետից։
Արևմտյան աստղագիտության մեջ համարվում է, որ Արևը գտնվում է Կույս նշանի տակ մոտավորապես օգոստոսի 22-ից մինչև սեպտեմբերի 23-ը։ Պետք չէ շփոթել Կույս կենդանակերպի նշանը Կույս համաստեղության հետ, որտեղ Արևը գտնվում է սեպտեմբերի 16-ից մինչև հոկտեմբերի 30-ը։
Կույս նշանը ղեկավարող մոլորակը Մերկուրին է։


== Խորհրդանիշ ==
Կույսի խորհրդանիշն է՝ ♍, Յունիկոդում գտնվում է տասնորդական 9805  կամ տասնվեցերորդական 264D համարների ներքո և կարող է HTML-կոդ ներմուծվել որպես&#9805; կամ &#x264D;։


== Մետաղադրամների վրա ==

		
		
		
		
		


== Տես նաև ==
Կույս


== Ծանոթագրություններ ==


== Գրականություն ==
ռուսերենЗнаки астрономические // Советский энциклопедический словарь / Научно-редакционный совет: А. М. Прохоров (пред.). — М.: Большая Российская энциклопедия (издательство), 1981. — С. 470. — 1600 с.այլ լեզուներովМакс Гендель Simplified Scientific Astrology: A Complete Textbook on the Art of Erecting a Horoscope, with Philosophic Encyclopedia and Tables of Planetary Hours. — 4. — Rosicrucian Fellowship, 1919.
Բադ Լիբենցել

Բադ Լիբենցել (գերմ.՝ Bad Liebenzell), կոմունա Գերմանիայում, Բադեն Վյուրտեմբերգի տարածքում։
Մտնում է Կալվ շրջանի կազմի մեջ։ Բնակչությունը 9313 մարդ է (2010 թվականի դեկտեմբերի 31–ի տվյալներով)։ Զբաղեցնում է 33, 80 կմ² տարածք։ Պաշտոնական կոդը՝ 08 2 35 008։
Քաղաքը բաժանվում է 7 գյուղական շրջանների։ Քաղաքի տեսարժան վայրերից է Լիբենցելի ամրոցը։


== Ծանոթագրություններ ==


== Արտաքին հղումներ ==
պաշտոնական կայք
Տիշկովսկայա Սլոբոդա

Տիշկովսկայա Սլոբոդա (ուկրաիներեն՝ Тишківська Слобода), գյուղ Ուկրաինայի Վիննիցայի մարզի Գայսինի շրջանում։ Հիմնադրվել է 1860 թվականին։
2001 թվականի տվյալներով Տիշկովսկայա Սլոբոդա գյուղում բնակվում էր 55 մարդ։ Բնակավայրը զբաղեցնում է 0,448 կմ² տարածք։ Բնակչության խտությունը կազմում էր 122,77 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բատյատկլի

Բատյատկլի  (ռուս.՝ Баткатлы), գետ Ռուսաստանում, Բաշկորոստանի հանրապետությունում։ Գետի երկարությունը 16 կմ է։


== Ջրային գրանցամատյանի տվյալներ ==
Տվյալներն ըստ ջրային ռեսուրսների ֆեդերատիվ տեսչության.
Ռուսաստանի ջրային գրանցամատյանի տվյալների համաձայն՝ պատկանում է Ամուրի ավազանային շրջանին, գետի ջրատնտեսային տեղամասը Ամուրն է, գետի ենթաավազանը Զեյան է։ Գետի գետային ավազանը Զեյա գետն է.

Ջրային օբյեկտի, պետական ջրային գրանցման կոդը - 12010000512112200004945
Հիդրոլոգիական ուսումնասիրությունների կոդը - 112200494
Ավազանի կոդը - 12.01.00.005
Հիդրոլոգիական ուսումնասիրությունների հատորի համարը - 12
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մնացորդ (սալդո)

Մնացորդ (սալդո), (իտալերեն՝ saldo, հաշվարկ, լատ.՝ saldare, հավասարեցում), հաշվի մնացորդ, եկամուտների և ծախսերի տարբերություն։


== Սահմանում ==
Բրոքհաուզի և Եֆրոնի հանրագիտական բառարանը մնացորդը սահմանում է որպես վստահելի հարաբերությունների մեջ գտնվող ընկերությունների փոխադարձ վճարումների հաշվի մնացորդ, որտեղ պարտապանի մնացորդը կոչվում է դեբետային մնացորդ, իսկ պարտատիրոջ մնացորդը՝ կրեդիտային մնացորդ. առանց մնացորդի հաշիվը հավասարակշռված հաշիվ է։ ՄՍՀ-ում մնացորդը առևտի հաշվեկշռի ակտիվի և պարտավորության միջև տարբերությունն է։


== Հաշվապահական հաշվառման մեջ ==
Հաշվապահական հաշվառման մեջ մնացորդը հաշվի մնացորդն է՝ դեբետային և կրեդիտային հանրագումարների տարբերությունը, որը կարելի է անվանել՝

դեբետային մնացորդ (դեբետն ավելի շատ է, քան կրեդիտը), որն արտացոլում է տնտեսական միջոցների վիճակը որոշակի ամսաթվի դրությամբ և գրանցվում է ակտիվների մասում,
կրեդիտային մնացորդ (կրեդիտն ավելի մեծ է, քան դեբետը), որն արտացոլում է տնտեսական միջոցների աղբյուրների վիճակը և գրանցվում է հաշվեկշռի պարտավորությունների մասում.
զրոյի հավասար մնացորդ (կրեդիտը հավասար է դեբետին), մինչդեռ հաշիվն ինքնին կկոչվի փակ հաշիվ։Հաշվապահական հաշվառման մեջ որոշ հաշիվներ կարող են միաժամանակ ունենալ և՛ դեբետային, և՛ կրեդիտային մնացորդ։
Գործնականում հաճախ վերլուծվում է ոչ թե հաշվի ամբողջ պատմությունը, այլ միայն որոշակի ժամանակահատվածի, օրինակ՝ վերջին ամիսը։ Այս նպատակների համար անհրաժեշտ է հատկացնել՝

Սկզբնական (մուտքային) մնացորդ՝ հաշվեկշռի մնացորդը ժամանակաշրջանի սկզբում։ Հաշվարկվում է նախորդ գործարքների հիման վրա։
Ժամանակահատվածի դեբետային և կրեդիտային շրջանառություն՝ հաշվարկվում է գործարքների հիման վրա` միայն դիտարկվող ժամանակաշրջանի համար։
Ժամանակաշրջանի մնացորդ` դիտարկվող ժամանակաշրջանի գործառնությունների ընդհանուր արդյունք։
Վերջնական (ելքային) մնացորդ՝ հաշվեկշռի մնացորդը ժամանակաշրջանի վերջում։ Այն սովորաբար հաշվարկվում է որպես ժամանակաշրջանի սկզբնական մնացորդի և շրջանառության թվաբանական գումար։


== Արտաքին առևտրային հարաբերություններում ==
Արտաքին առևտրային հարաբերություններում մնացորդը սահմանվում է որպես արտահանման և ներմուծման կամ պահանջների և պարտավորությունների հանրագումարի տարբերություն։ Միևնույն ժամանակ առանձնացնում են՝

Առևտրի հաշվեկշռի մնացորդառևտրի դրական հաշվեկշիռ՝ արտահանման գերազանցում ներմուծման նկատմամբ (երկիրն ավելի շատ է վաճառում, քան գնում),
առևտրի բացասական հաշվեկշիռ՝ ներմուծման գերազանցում արտահանման նկատմամբ (երկիրն ավելի շատ գնում է, քան վաճառում)։Վճարային հաշվեկշռի մնացորդվճարային դրական հաշվեկշիռ՝ մուտքային վճարումների գերազանցում տվյալ տարածաշրջանից ելքային վճարումների նկատմամբ,
վճարային բացասական հաշվեկշիռ՝ ելքային վճարումների գերազանցում տվյալ տարածաշրջանի մուտքային վճարումների նկատմամբ։


== Ծանոթագրություններ ==
Պերեշչեպինո

Պերեշչեպինո (ուկրաիներեն՝ Перещепине), քաղաք Ուկրաինայի Դնեպրոպետրովսկի մարզի Նովոմոսկովսկի շրջանում։ Բնակավայրը նախկինում նաև անվանվել է Օրելսկայա Պալանկա։ Հիմնադրվել է 1764 թվականին։
2001 թվականի տվյալներով Պերեշչեպինո քաղաքում բնակվում էր 10 150 մարդ։ Բնակավայրը զբաղեցնում է 12,91 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ակնհայտ նշաններ չկան

Ակնհայտ նշաններ չկան (ուկրաիներեն՝ Явних проявів немає), ուկրաինացի ռեժիսոր Ալինա Գորլովայի 2018 թվականին նկարահանված ուկրաինական վավերագրական ֆիլմ։ Այն ռուսալեզու ուկրաինական ֆիլմ է, որը արտադրվել է Գորլովայի և ուկրաինացի պրոդյուսեր Մարիա Բեռլինսկայի կողմից։ Ֆիլմը ներկայացնում է Ուկրաինայի բանակի մայոր Օքսանա Յակուբովային, այն ժամանակաշրջանում, երբ նա պայքարում է բարդ հիվանդության դեմ հետտրավմատիկ սթրեսային խանգարման (PTSD):  


== Պարգևատրումներ ==
«Ակնհայտ նշաններ չկան»-ը 2018 թվականի Դոկ Լայպցիգի կինոփառատոնում ճանաչվել է «Արևելյան Եվրոպայի նշանավոր ֆիլմ»։ 
Ֆիլմն ընդգրկվել է ուկրաինական 100 լավագույն ֆիլմերի ցանկում, որն ընդգրկվել է Ալեքսանդր Դովժենկոյի անվան ազգային կենտրոնի կողմից։ 


== Ծանոթագրություններ ==


== Արտաքին հղումներ ==
«Ակնհայտ նշաններ չկան»(անգլ.) ֆիլմը Internet Movie Database կայքում
Հայկ Եսայան

Հայկ Հովիկի Եսայան (ապրիլի 9, 1981(1981-04-09)), հայ գործարար, «Յուքոմ» ընկերության համահիմնադիր, նախկին գործադիր տնօրեն, «Տելեկոմ Արմենիա» ընկերության համահիմնադիր և ներկայիս գլխավոր տնօրեն։


== Կենսագրություն ==


== Յուքոմ ==
Հայկ և Ալեքսանդր Եսայաններ եղբայրները 2009 թվականին հիմնադրել են հեռահաղորդակցության «Յուքոմ» ընկերությունը, որը 10 տարի հետո դառնում է Հայաստանում ֆիքսված և շարժական կապի առաջատար ըներությունը։
2020 թվականի ապրիլի 10-ին հայտնի դարձավ, որ «Յուքոմ» ընկերության հիմնադիրներ Հայկ և Ալեքսանդր Եսայանները ընկերության բաժնետերերի հետ տարաձայնության պատճառով հեռացել են ղեկավար պաշտոններից։ Նրանց ազատման դիմումներին հետևել է ընկերության 576 աշխատակցի ազատման դիմումները, այդ թվում՝ ողջ ղեկավար կազմը։ Մեկ օր անց Հայկ Եսայանը հայտարարել է, որ չնայած հեռացել են ղեկավար պաշտոններից, սակայն ոչ միայն չեն պատրաստվում վաճառել իրենց 5,94% բաժնետոմսերը, այլև մտադիր են գնել մյուս 94,06% բաժնետոմսերը, ինչի հետ կապված արդեն առաջարկ են արել մյուս բաժնետերերին։


== Թիմ ՍՊԸ ==
Հայկ Եսայանը 2020 թվականի ապրիլի 20-ին Ալեքսանդր Եսայանի և «Յուքոմից» ազատման դիմում գրած ավեի քան 500 աշխատակցի հետ հիմնադրել է «Թիմ» ընկերությունը։


== Ծանոթագրություններ ==
Աֆրագոլա

Աֆրագոլա (իտալերեն՝ Afragola), քաղաք Իտալիայում՝ Կամպանիա մարզի Նեապոլի գավառում։ Սահմանակից է Աչեռա, Կաիվանո, Կարդիտո, Կազալնուովո դի Նապոլի, Կազորիա համայնքներին։
Բնակչության թվաքանակը 2001 թվականի տվյալներով եղել է 62 319, 2014 թվականի տվյալներով՝ 65 290: Բնակչության խտությունը կազմում է 3.464 մարդ/կմ²։ Համայնքն զբաղեցնում է 17,99 կմ² տարածք։ Փոստային ինդեքս՝ 80021, հեռախոսային կոդ՝ 00081:


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==


== Գրականություն ==
Giuseppe Castaldi, Memorie storiche del comune di Afragola, Tipografia San Giacomo, Nápoles, 1830
Bartolomeo Capasso, Monumenta ad Neapolitani ducatus Historiam pertinentia, Nápoles, 1892.
Domenico Chianese, I casali antichi di Napoli, Nápoles, 1938.
Gaetano Capasso, Afragola. Origini, vicende e sviluppo di un “casale” napoletano, Athena mediterranea, Cardito, 1974.
Giuseppe Giacco, Terra Mia, Cultura popolare del territorio afragolese, ARCA, 2006.
Domenico Corcione, Il caso Afragola. Problemi di cura del territorio e del patrimonio culturale, Borè editore, 2014


== Արտաքին հղումներ ==
Քաղաքի պաշտոնական կայք (իտալ.)
Բոլշոյ Տուրիշ

Բոլշոյ Տուրիշ (ռուս.՝ Большой Турыш), գյուղ Ռուսաստանի Սվերդլովսկի մարզի Կրասնոուֆիմսկի շրջանի կազմում։
Բնակչությունը վերջին գրանցված տվյալներով կազմում էր 401 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բրեմբիլա

Բրեմբիլա (իտալերեն՝ Brembilla), կոմունա Իտալիայի Լոմբարդիա մարզի Բերգամոյի գավառում։
Բնակչությունը կազմում է 4242 մարդ։ Բնակչության խտությունը՝ 212 մարդ/կմ²։ Տարածքը կազմում է 20 կմ²։ Փոստային ինդեքս՝ 24012։ Հեռախոսային կոդ՝ 0345։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Հանքային ներկեր

Հանքային ներկեր, բնական պիգմենտներ, գունավոր կավեր, օքսիդացած երկաթային հանքաքարեր, պիրոլյուգիտ, ազուրիտ, մալաքիտ, լազուրիտ, կինովար, բազմերանգ տուֆեր, թերթաքարեր, բարիտ և այլ ապարներ ու միներալներ, որոնք օժտված են ներկող հատկությամբ։ Ըստ ծագման առանձնացվում են հետևյալ հանքավայրերը՝ բուստալճակա-ծովային, դելյուվիալ-էլյուվիալ, ալյուվիալ, լճա-ճահճային և երակային։ Կախված միներալային հատկանիշներից, քիմական բաղադրությունից և տեխնոլոգիական հատկություններից՝ տարբերում են հանքային ներկերի հետևյալ տիպերը. երկաթ-օքսիդային և մանգան-երկաթ-օքսիդային (վառ կարմիր մումիա, շագանակագույն սիենա, մուգ կարմիր երկաթային սուսր, կավային (դեղին օխրա, սպիտակ կավ), կարբոնատային (սպիտակ կավիճ, սպիտակ դոլոմիտ), սուլֆատային (սպիտակ, անգույն կամ դեղին անհիդրիտ) և այլն։ Հանքային ներկերը լույսի և մթնոլորտի ազդեցության նկատմամբ իրենց կայունությամբ գերազանցում են սինթետիկ ներկերին։ Հանքային ներկերի բնական ելքեր ՀԽՍՀ տարածքում հայտնի են վաղուց, դրանց մի մասը մշակվել է տեղական բնակչության կողմից և օգտագործվել գեղանկարչության մեջ (մ.թ.ա. 7-րդ դար, Էրեբունի) ու կենցաղում որպես ներկող նյութեր։ Հանքավայրերի գիտական հետազոտությունը սկսվել է միայն 1935 թվականից հետո։ 1947 թվականին Երևանում հիմնադրվել է լաքերի և ներկերի գործարան, որն աշխատում է Արզականի (դեղին օխրա, կարմիր մատիտ) և ներկող տուֆերի (մումիա), Մեծավանի հանքավայրերի բազայի վրա։ 
Հայաստանում հայտնաբերված և ուսումնասիրված են հանքային ներկերի նաև մի շարք այլ (Դիլիջանի խմբի, Թումանյանի, Եղեգնաձորի, Ագարակաձորի) հանքավայրեր։
Ագզիբար

Ագզիբար, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 307 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
(5380) Սպրիգ

(5380) Սպրիգ (անգլ.՝ Sprigg), աստերոիդ աստերոիդների հիմնական գոտում։ Հայտնաբերվել է 1991 թվականի մայիսի 7-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 2,578164 ա. մ., առավելագույնը մոտենում է 2,0311 ա. մ. հեռավորության վրա և հեռանում 3,1252 ա. մ.։ Արեգակի շուրջ մեկ ամբողջական պտույտ է կատարում 1512,04 երկրային օրվա ընթացքում, իր ուղեծրով շարժվելով միջինում 0,238088 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,31° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5380) Սպրիգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բիշաուլ-Ունգարովո

Բիշաուլ-Ունգարովո (ռուս.՝ Бишаул-Унгарово, բաշկիրերեն՝ Бишауыл-Уңғар), գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ձոպե դի Կադորե

Ձոպե դի Կադորե (իտալերեն՝ Zoppè di Cadore), կոմունա Իտալիայում։ Գտնվում է Վենետո մարզում՝ Բելունո գավառում։
Բնակչությունը կազմում է 303 մարդ (2008), բնակչության խտություն՝ 76 մարդ/կմ²։ Զբաղեցնում է 4 կմ² մակերես։ Փոստային ինդեքս՝ 32010։ Հեռախոսային կոդ՝ 0437։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝0437 791000
Էլեկտրոնային փոստ՝ zoppe@clz.bl.it


== Արտաքին հղումներ ==
Պաշտոնական կայք (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ռադգոսպնոե (գյուղ, Բլիզնյուկովի շրջան)

Անվան այլ կիրառումների համար տե՛ս՝ ՌադգոսպնոեՌադգոսպնոե (ուկրաիներեն՝ Радгоспне), գյուղ Ուկրաինայի Խարկովի մարզի Բլիզնյուկովի շրջանում։ Հիմնադրվել է 1932 թվականին։
2001 թվականի տվյալներով Ռադգոսպնոե գյուղում բնակվում էր 490 մարդ։ Բնակավայրը զբաղեցնում է 0,62 կմ² տարածք։ Բնակչության խտությունը կազմում էր 790,32 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Միխայիլ Արենսկի

Միխայիլ Արենսկի (ռուս.՝ Михаи́л Васи́льевич Аре́нский, մայիսի 27 (հունիսի 8), 1895, Մոսկվա, Ռուսական կայսրություն - մայիսի 15, 1980(1980-05-15), Սամարա, ՌԽՖՍՀ, ԽՍՀՄ), թատրոնի խորհրդային դերասան, ՌԽՖՍՀ ժողովրդական արտիստ։


== Կենսագրություն ==
Միխայիլ Արենսկին (իսկական ազգանունը` Ագապով) ծնվել է 1895 թվականի մայիսի 27-ին։ Սովորել է Մոսկվայի Սոկոլնիկյան քաղաքային եռամյա ուսումնարանում, 1906 թվականից` Մոսկվայի 4-րդ պետական գիմնազիայում։ 1910 թվականին ընտանիքը տեղափոխվել է Նովոռոսիյսկ։ 1915 թվականին ընդունվել է Մոսկվայի պետական համալսարանի իրավագիտության ֆակուլտետ, բայց 1916 թվականին զորակոչվել է բանակ։
1922 թվականին անցել է Կիևի Վ. Լենինի անվան Երկրորդ թատրոնի դերասանների մրցույթը (այժմ` Լեսյա Ուկրաինկայի անվան ռուսական դրամայի ազգային ակադեմիական թատրոն)։ 1928-1935 թվականներին աշխատել է Նովոսիբիրսկի «Կարմիր ջահ» թատրոնում։
1936 թվականից խաղացել է Սամարայի Մ. Գորկու անվան դրամատիկական թատրոնում, խաղացել է խորհրդային և դասական դրամատուրգիայի ավելի քան 200 դեր։ Եղել է Կ. Սիմոնովի «Օտար ստվեր» պիեսի բեմադրության ռեժիսորը (բեմադրիչ` Մ. Գերշտ), նկարահանվել է Կույբիշևի հեռուստատեսային ստուդիայի կողմից նկարահանված «Մաշված շինելով ծերունին» ֆիլմում։ 1942-1948 թվականներին ղեկավարել է Ձերժինսկու անվան ակումբի սիրողական թատրոնը։ 1953 թվականից եղել է ԽՄԿԿ անդամ։
Մահացել է 1980 թվականի մայիսի 15-ին։


== Պարգևներ և մրցանակներ ==
ՌԽՍՖՀ վաստակավոր արտիստ (դեկտեմբերի 24, 1951 թվական)
ՌԽՖՍՀ ժողովրդական արտիստ (նոյեմբերի 23, 1957 թվական)


== Աշխատանքներ թատրոնում ==


===== Դերասան =====
«Կրեչինսկու հարսանիքը» (Ա. Սուխովո-Կոբիլին)` Կրեչինսկի
«Անօժիտը» (Ա. Օստրովսկի)` Կնուրով
«Դոն Կարլոս» (Ֆ. Շիլլեր)` Ֆիլիպ թագավոր
«Արքա Լիր» (Ու. Շեքսպիր)` Լիր արքա
«Հյուրանոցի տիրուհին» (Կ. Գոլդոնի)` ասպետ
«Ռուսական հարցը» (Կոնստանտին Սիմոնով)` Մակֆերսեն
«Անձնական գործը» (Ա. Շտեյն)` Չեռնոգուբով
«Պորտ Արթուր» (Ստեփանով և Պոպով)` Մակարով
«Արևի երեխաները» (Մ. Գորկի)` Չեպուրնոյ
«Քաղքենիներ» (Մ. Գորկի)` Տետերև
«Վերջինները» (Մ. Գորկի)` Իվան Կոլոմիյցև
«Ռևիզոր» (Ն. Գոգոլ)` քաղաքապետ
«Թևերը» (Ա. Կորնեյչուկ)` Դրեմլյուգա
«Երրորդ հերոսականը» (Ն. Պոգոդին)` Գվոզդիլին


===== Ռեժիսոր =====
«Ուրիշի ստվերը» (Կ. Սիմոնով, բեմադրող` Մ. Գերշտ)


== Ֆիլմագրություն ==
1964 թվական` «Մաշված շինելով ծերունին», Պյոտր Գավրիլով, թագավորական բանակի պաշտոնաթող գնդապետ (կարճամետրաժ)


== Ծանոթագրություններ ==


== Գրականություն ==
Театральная энциклопедия. Том 1/Глав. ред. С.С. Мокульский - М.: Советская энциклопедия, 1961. - 1214 стб. с илл., 12 л. илл:


== Արտաքին հղումներ ==
«Михаил Васильевич Аренский»։ Театр и его история։ Վերցված է 2017-02-23 
«Михаил Аренский»։ КиноПоиск։ Վերցված է 2017-02-23 
«Михаил Васильевич Аренский»։ Управление государственной архивной службы Самарской области։ Վերցված է 2017-02-23
Սենտեր շրջան (Փենսիլվանիա)

Սենտեր շրջան (անգլ.՝ Centre County), ԱՄՆ Փենսիլվանիա նահանգի 67 վարչական միավորներից մեկը։ Ընդհանուր տարածությունը 2.880 կմ² է, բնակչությունը՝ 153.990 մարդ (2010 թ. տվյալներով)։ Շրջկենտրոնն է Բելիֆոնտի բնակավայրը։ Կազմավորվել է 1800 թ.։
Կարաջա (Ադանայի նահանգ)

Կարաջա, գյուղ Արևմտյան Հայաստանում, Կիլիկիայի Ադանայի նահանգում։ Գտնվում էր Մեզեթլի գետի ակունքի մոտ։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Դոմենիկո Մորոնե

Դոմենիկո Մորոնե (իտալերեն՝ Domenico Morone, 1442[…], Վերոնա, Վենետո, Իտալիա - 1518, Վերոնա, Վենետո, Իտալիա), Վերածննդի դարաշրջանի իտալացի նկարիչ։ Ստեղծագործել է վաղվերածննդյան շրջանի նկարիչների ոճով։ Նրա աշխատանքների մեծ մասը չի պահպանվել, հատկապես որմնանկարները։
Պահպանվածների թվում են մի շարք պաննոներ, որոնցում պատկերված են հասարակական տոնախմբությունների և աշխարհիկ այլ տեսարաններ։ Լավագույն աշխատանքներից է համարվում 1494 թվականին նկարած Cacciata dei Bonacolsi (կամ «Բոնակոլսիի վտարումը 1328 թվականին. Մանտուայի Պիացա Սորդելո հրապարակի տեսարան») կտավը, որ ներկայումս գտնվում է Մանտուայի Դքսական պալատում։ Հիշարժան գործերից են նաև Սան Բեռնարդինո եկեղեցու երգեհոնի փեղկերին նկարած Աստվածամայրը (ներկայումս գտնվում է Բեռլինի Staatliche Museum-ում), այդ եկեղեցու Սանտ Անտոնիո մատուռի որմնանկարները, սաբինյան կանանց բռնաբարությունը պատկերող երկու փոքրաչափ պաննոները, որոնք նույնպես վերագրվում են Մորոնեին և ներկայումս գտնվում են Լոնդոնի Արվեստի ազգային պատկերասրահում։ Վերածննդի դարաշրջանի նկարիչ և արվեստաբան-պատմիչ Ջորջո Վազարին Դոմենիկո Մորոնեին համարում է նրա ժամանակների Վերոնայի երկրորդ մեծ նկարիչը։ Դոմենիկոյի որդի և աշակերտ Ֆրանչեսկոն նույնպես այդ քաղաքի անվանի նկարիչներից էր, ինչպես և մյուս աշակերտներից Միկելե դա Վերոնան, Ջիրոլամո դաի Լիբրին։
Արվեստի պատմաբանների կարծիքով՝ Մորոնեն ղեկավարել է Սան Բեռնարդինո եկեղեցու ֆրանցիսկյան գրադարանի պատկերազարդման աշխատամքները, անձամբ ինքն էլ է մասնակցել դրանց՝ իր ձեռքով ստեղծելով կենտրոնական որմնանկարների մեծ մասը։


== Գրականություն ==
The Subject of Domenico Morone's 'Tournament' Panels in the National Gallery, London, Tom Henry. The Burlington Magazine (1994) pp 21–22.
Gene P. Veronesi. The decoration of the Sagramossa Library in the Church of San Bernardino, Verona.PhD dissertation, Case Western Reserve University, 2000.


== Ծանոթագրություններ ==


== Արտաքին հղումներ ==
Դոմենիկո Մորոնե, artnet.de կայքում
Չուշաի

Չուշաի (ռուս.՝ Чушаи), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 57 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիլլանովաֆրանկա

Վիլլանովաֆրանկա  (իտալերեն՝ Villanovafranca), կոմունա Իտալիայում, Սարդինիայի մարզում՝ Մեդիո Կամպիդանո գավառում։
Բնակչությունը կազմում է 1491 մարդ (2008 թվականի տվյալներով), բնակչության խտությունը կազմում է 54 մարդ/կմ²։ Զբաղեցնում է 27 կմ² մակերես տարածք։
Փոստային ինդեքսն է՝ 9020։ Հեռախոսային կոդը՝ 070։


== Ժողովրդագրություն ==
Բնակչության աճը։


== Կոմունային վարչակազմ ==
Հեռախոսահամար։ 070 9367356 — 070 9367262
Էլեկտրոնային հասցե։ comunedivillanovafranca@cert.legalmail.it
Գլխավոր կայք։ http://www.comune.villanovafranca.ca.it/


== Արտաքին հղումներ ==
Բնակավայրի գլխավոր կայք(իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ֆորսվիլ

Ֆորսվիլ (ֆր.՝  Forceville), համայնք Ֆրանսիայի Պիկարդիա մարզի Սոմ գավառում:
Բնակչությունը 2006 թվականի դրությամբ կազմում է 170 մարդ, բնակչության խտությունը` 22.46 մարդ/կմ²: Բնակավայրը զբաղեցնում է 7.57 կմ² տարածք:


== Աշխարհագրություն ==
Գտնվում է Փարիզ քաղաքից 135 կմ հյուսիս, Ամյեն քաղաքից 26 կմ հյուսիս-արևելք:


== Բնակչություն ==


== Տնտեսություն ==
2010 թվականին ուներ 103 աշխատունակ (15-64 տարեկան)  բնակիչ, որոնցից ակտիվ էին 87-ը, իսկ ոչ ակտիվները` 16: Ակտիվության ցուցանիշը կազմում է 84,5 %: 87 աշխատունակ մարդկանցից աշխատել է 82 անձ (43 տղամարդ և 39 կին): Գործազուրկ են եղել 5 անձ (3 տղամարդ և 2 կին): 16 անաշխատունակներից 5-ը եղել են աշակերտներ կամ ուսանողներ, 6-ը` թոշակառուներ, իսկ 5-ը չեն աշխատել տարբեր պատճառներով:


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սանտ Կլեյր շրջան (Իլինոյս)

Սանտ Կլեյր շրջան (անգլ.՝ St. Clair County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 1.720 կմ² է, բնակչությունը՝ 270.056 մարդ (2010 թ. տվյալներով)։ Շրջկենտրոնն է Բելիվիլ բնակավայրը։ Կազմավորվել է 1790 թ.։
Դինո Մորեա

Դինո Մորեա (անգլ.՝ Dino Morea, դեկտեմբերի 9, 1975(1975-12-09), Բանդալոր, Հնդկաստան), նախկին մոդել, իսկ այժմ՝ հնդիկ դերասան, նկարահանվում է Բոլիվուդում։


== Կենսագրություն ==
Դինո Մորեան ծնվել է 1975 թվականի դեկտեմբերի 9-ին Բանգալորում՝ իտալացու և հնդկուհու ընտանիքում։ Դինոն երեք տղաներից միջնեկն է։ Նրա ավագ եղբոր անունը Նիկոլո է, իսկ կրտսերինը՝ Սանտինո։ Մորեան հաճախել է Բանգալորի ռազմական դպրոցը, ապա ավարտել է Սուրբ Ջոզեֆի քոլեջը։ Հաճախել է նաև Քլերենսի ավագ դպրոց։ Առաջին անգամ նրան նկատել են, երբ աշխատում էր որպես մոդել։ Շուտով ապագա դերասանը ստացավ իր առաջին դերը կինոյում։
Դինո Մորեայի դեբյուտը կայացել է Ռինկե Քհանայի հետ ձախողված «Սիրո մեջ լինում է նաև այդպես» ֆիլմում (1999)։ Այնուհետև նա նկարահանվել է հաջող թամիլական «Բանականություն և զգացմունքներ» ֆիլմում (2000), իսկ 2002 թվականին՝ «Առեղծված» սարսափ ֆիլմում և «Մեղքի զգացում» թրիլերում։ Նրա հաջողված աշխատանքներից են նաև «Փոխակերպուկ» (2003), «Ոչինչ մի ասա» (2003), «Արյան կախարդանք» (2004) և «Լքված գործարան» (2009)։


== Անձնական կյանք ==
Դինո Մորեան 1996-2002 թվականներին սիրավեպ է ունեցել դերասանուհի Բիպաշա Բասուի հետ։


== Պարգևներ ==


== Ծանոթագրություններ ==
Բաժե լա Վիլ

Բաժե լա Վիլ (ֆր.՝ Bâgé-la-Ville), կոմունա Ֆրանսիայում՝ Ռոն Ալպեր մարզում՝ Էն գավառում։ Էնի գավառ, մտնում է Բաժե լա Շատել կանտոնի կազմի մեջ։ Բուրկ ան Բրեսսայի կանտոնա։
INSEE կոդը՝01025։


== Բնակչություն ==
2010 թվականի տվյալներով քաղաքում ապրում է 3040 մարդ։


== Տես նաև ==
Ֆրանսիայի համայնքների ցանկ
Ֆրանսիայի շրջանների ցանկ


== Արտաքին հղումներ ==
Ֆրանսիայի տնտեսական հետազոտությունների և վիճակագրության ազգային ինստիտուտ


== Ծանոթագրություններ ==
Մեծ Բրիտանիայի տնային առաջնություն 1900/1901

1900/1901 մրցաշրջանի Մեծ Բրիտանիայի տնային առաջնությունը տասնութերորդն էր։ 20-րդ դարի առաջին առաջնությունում տասներորդ անգամ հաղթող դարձավ  Անգլիայի հավաքականը։
Մրցաշարը մեկնարկեց  Շոտլանդիա- Իռլանդիա խաղով, որում շոտլանդացիները ջախջախեցին մրցակցին 11։0 հաշվով՝ տանելով ամենախոշոր հաշվով հաղթանակը հավաքականի պատմության ողջ ընթացքում։ Սակայն հաղթական ալիքը պահել չհաջողվեց՝ ուելսցիների հետ հաջորդ խաղում արձանագրվեց ոչ-ոքի՝ 1։1։ Դրանից հետո մրցաշարում մեկնարկած  Անգլիայի հավաքականը տարավ խոշոր հաշվով երկու հաղթանակ ուելսցիների և իռլանդացիների նկատմամբ։  Ուելս- Իռլանդիա խաղում թեև արդեն ոչինչ չէր որոշվում, բայց այն անցավ համառ պայքարում և նվազագույն հաշվով հաղթեցին ուելսցիները, ինչը նրանց պարգևեց 3-րդ տեղը։
Մրցաշարի ելքը ավանդաբար վճռվեց Լոնդոնում կայացած  Անգլիա- Շոտլանդիա խաղում։ Անգլիացիներին բավարարում էր նաև ոչ-ոքին, որին և նրանք հասան՝ արձանագրվեց 2։2 հաշիվը։


== Մրցաշարային աղյուսակ ==
Խ = Խաղ; Հ = Հաղթանակ; Ո = Ոչ-ոքի; Պ = Պարտություն; ԽԳ = Խփած Գնդակ; ԲԳ = Բաց Թողած Գնդակ; ԳՏ = Գնդակների Տարբերություն; Մ = ՄիավորԱղբյուր. 

Հաղթանակի համար շնորհվում էր 2 միավոր, ոչ-ոքիի համար՝ 1։


== Արդյունքներ ==


== Ռմբարկուներ ==
Ռոդրիգո Տադդեյ

Ռոդրիգո Ֆերրանտե Տադդեյ (պորտ.՝ Rodrigo Ferrante Taddei, մարտի 6, 1980(1980-03-06), Սան Պաուլո, Բրազիլիա), Բրազիլացի ֆուտբոլիստ, ունի Իտալիայի քաղաքացիություն, հանդես է գալիս իտալական Պերուջջայում։

Իտալիայի գավաթակիր (2007, 2008)
Իտալիայի սուպերգավաթակիր (2007)


== Արտաքին հղումներ ==
Անհատական պրոֆիլը պաշտոնական կայքում Archived 2014-07-21 at the Wayback Machine.


== Ծանոթագրություններ ==
Չկազմակերպված շրջան (Ալյասկա)

Չկազմակերպված շրջան (անգլ.՝ Unorganized Borough) են կոչվում ԱՄՆ Ալյասկա նահանգի այն տարածքները, որոնք 18 շրջաններից դուրս են գտնվում։ Այս տարածքների ընդհանուր տարածությունը 837.706 կմ² է, բնակչությունը՝ 78.486 մարդ (2009 թ. տվյալներով)։
Կամիլ Գրոսիցկի

Կամիլ Գրոսիցկի (լեհ.՝ Kamil Grosicki, արտասանությունը [ˈkamil ɡrɔˈɕitski], հունիսի 8, 1988(1988-06-08), Շեցին, Լեհաստանի Ժողովրդական Հանրապետություն), լեհ ֆուտբոլիստ, ով ներկայումս հանդես է գալիս ֆրանսիական «Ռենն» ակումբում և Լեհաստանի հավաքականում։


== Ակումբային կարիերա ==
Գրոսիցկին իր ֆուտբոլային կարիերան սկսել է «Պագոն» ակումբում։ 2007 թվականին միացավ «Լեգիային», և մի քանի ամսից խնդրեց ակումբի ղեկավարությանը իրեն վարձավճարով հանձնել մեկ այլ ակումբի։ 2008 թվականի փետրվարի 13-ին հայտնի դարձավ, որ Կամիլը վարձավճարային հիմունքներով գնում է շվեյցարական «Սյոն»՝ մինչև 2008 թվականի դեկտեմբերի 31-ը։ Նա մասնակցեց 8 հանդիպման, 2007/08 մրցաշրջանի երկրորդ կեսին գրանցելով 2 գոլ։ Հաջորդ մրցաշրջանի սկզբին Գրոսիցկուն ուղարկեցին մինչև 21 տարեկանների կազմում հանդես գալու։ Դա կապված էր նոր մարզչի որոշումների հետ։ Մի քանի ամիս հետո նա լքեց ակումբը։
2009 թվականի փետրվարին «Յագելոնիան» 500 հազար զլոտի վճարելով վարձավճարով իր թիմ ընդունեց Գրոսիցկուն՝ մինչև 2008/09 թվականի ավարտը։ 2009 թվականին Կամիլը եռամյա պայմանագիր է կնքում «Յագելոնիայի» հետ։ 2009 թվականի դեկտեմբերին խարկովյան «Մետալիստը» և կրակովյան «Վիսլան» սկսեցին հետաքրքրվել ֆուտբոլիստի ծառայություններով։
2011 թվականին Գրոսիցկին գնաց թուրքական սուպերլիգայում հանդես եկող «Սիվասպոր» ակումբ։ Նա կնքեց 3.5 տարվա պայմանագիր, տրանսֆերի արժեքը կազմում էր 900 հազար €։


== Կարիերան հավաքականում ==
2008 թվականի փետրվարի 2-ին նորամուտը նշեց Լեհաստանի հավաքականում՝ Ֆինլանդիայի ֆուտբոլի ազգային հավաքականի դեմ ընկերական խաղում։ Գրոսիցկին նաև հանդես է եկել Լեհաստանի պատանեկան հավաքականի կազմում։


== Ձեռքբերումներ ==


=== Ակումբային ===
Լեհաստանի սուպերգավաթ։
Մրցանակակիր՝ 2010
Լեհաստանի գավաթ։
Մրցանակակիր՝ (2) 2008, 2010


== Ծանոթագրություններ ==


== Արտաքին հղումներ ==
Պրոֆիլը 90minut.pl կայքում (լեհ.)
Պրոֆիլը transfermarkt.com կայքում (անգլ.)
Օստրովա (այլ կիրառումներ)

Օստրովա, կարող է վերաբերել՝

Օստրովա - գյուղ Ռուսաստանի Մոսկվայի մարզի Ռամենսկի շրջանի կազմում։
Օստրովա - գյուղ Ռուսաստանի Նովգորոդի մարզի Շիմսկի շրջանի կազմում։
Այվան

Այվան, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Երևանի քարհանք

Երևանի քարհանք, քարհանք Երևանում։ Այստեղ 1926 թվականին բացվեցին նորքարեդարյան մշակույթի հետքեր։


== Ծանոթագրություններ ==
Քլարկ շրջան (Այդահո)

Անվան այլ կիրառումների համար տե՛ս՝ Քլարկ շրջան (այլ կիրառումներ)Քլարկ շրջան (անգլ.՝ Clark County), ԱՄՆ Այդահո նահանգի 44 վարչական միավորներից մեկը։ Ընդհանուր տարածությունը 4.571 կմ² է, բնակչությունը՝ 1.022 մարդ (2010 թ. տվյալներով)։ Շրջկենտրոնն է Դյուբուա բնակավայրը։ Կազմավորվել է 1919 թ.։
Էդվարդ Աբգարյան

Էդվարդ Արամի Աբգարյան (հունիսի 14, 1933(1933-06-14), Ստեփանավան, Հայկական ԽՍՀ, ԱԽՖՍՀ, ԽՍՀՄ), հայ փիլիսոփա, փիլիսոփայական գիտությունների դոկտոր, պրոֆեսոր։


== Կենսագրություն ==
Էդվարդ Աբգարյանը ծնվել է 1933 թվականին Ստեփանավանում։ 1959 թվականին ավարտել Է Երևանի պետական համալսարանի ֆիզիկայի ֆակուլտետը, 1962 թվականին` Մոսկվայի ավիացիայի ինստիտուտը։ 1960-1970 թվականներին եղել է թռչող սարքերի ճարտարապետ-մեխանիկոս,
1970-1971 թվականներին՝ ՀամԼԿԵՄ կենտկոմի բարձրագույն դպրոցի գիտական կենտրոնի լաբորատորիայի վարիչ, 1972- 1975 թվականներին՝ ԽՍՀՄ ՆԳՆ քրեագիտական տեղեկատվության հետազոտական կենտրոնի բաժնի պետ, 1975-1985 թվականներին՝ ՄՊՀ երիտասարդության կոմերիտական դաստիարակության լաբորատորիայի վարիչ, 1985-1996 թվականներին` Մոսկվայի առևտրային համալսարանի փիլիսոփայության և սոցիոլոգիայի ամբիոնի վարիչ, 1994 թվականից` Բիզնեսի և իրավունքի ինստիտուտի հիմնադիր-ռեկտոր։ ՌԴ անվտանգության պաշտպանության ու իրավակարգի ակադեմիայի անդամ։
Աշխատությունները հիմնականում վերաբերում են սոցիոլոգիայի և քրեագիտության բնագավառներում մաթեմատիկական մեթոդների կիրառման խնդիրներին։


== Պարգևներ, մրցանակներ ==
«Սուրբ Սոֆիայի» շքանշան
«Հարյուրամյակի մեկենասներ»  հիմնադրամի «Մեկենաս» շքնշան
«Awards of Europe» միջազգային մրցանակի դափնեկիր


== Ծանոթագրություններ ==
Ֆուգասային արկ

Ֆուգասային արկ, հրետանային զինամթերք է, իրենից ներկայացնում է բարակ պատերով մետաղե գլանաձև պատիճ, որը լցված է բարձր բրիզանտայնությամբ պայթուցիկ նյութով։ Նախատեսված է հակառակորդի թեթև զրահավորված փոխադրամիջոցների ու ոչ բետոնավորված թաքստոցների, հրակնատների,դիտրակման և հրամանատարադիտարկման կետերի ու այլ չբետոնավորված ամրաշինական կառույցների ոչնչացման համար։ Համեմատած միևնույն տրամաչափի բեկորա-ֆուգասային արկի հետ ֆուգասային արկը ավելի քիչ արդյունավետ է բետոնապատ ամրաշինական կառույցների ու զրահապատ տրանսպորտային միջոցների ոչնչացման համար։ Որոշ դեպքերում կարող են օգտագործվել բետոնահար արկերի հետ համատեղ, սկզբում ֆուգասային արկի օգնությամբ քանդվում է ամրաշինական կառույցը ծածկող հողի շերտը հետո արդեն կիրառվում են բետոնահար արկեր։ Ֆուգասային արկերը օգտագործվում են տարբեր տեսակի հրանոթների, ՀԻԿ-երի ու փոքր տրամաչափի ավիահրանոթների համար։


== Տես նաև ==
Բեկորային արկ
Բեկորա-ֆուգասային արկ
Կումուլյատիվ-բեկորային արկ
Կումուլյատիվ արկ
Կասետային արկ


== Ծանոթագրություններ ==
Կուզիգա

Կուզիգա  (ռուս.՝ Кузига), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Մեզեն գետի ձախ ափին՝ 360 կմ հեռավորության վրա։ Գետի երկարությունը 13կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 03030000112103000045159
Հիդրոլոգիական ուսումնասիրությունների կոդը - 103004515
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Շեստերովկա

Շեստերովկա (ուկրաիներեն՝ Шестерівка), գյուղ Ուկրաինայի Խարկովի մարզի Վոլչանսկի շրջանում։ Հիմնադրվել է 1670 թվականին։
2001 թվականի տվյալներով Շեստերովկա գյուղում բնակվում էր 12 մարդ։ Բնակավայրը զբաղեցնում է 0,354 կմ² տարածք։ Բնակչության խտությունը կազմում էր 33,9 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մոխրագույն գրականություն

Մոխրագույն գրականություն (անգլ.՝ grey literature), տերմին, որը օգտագործվում է մտավոր հասարակության, գրադարանավարների, բժշկական և այլ հետազոտողների, գիտնականների կողմից տեքստերի ամբողջականությունը նշելու համար, որոնք հնարավոր չէ գտնել ավանդական ուղիներով, սակայն նմանատիպ գրականությունը բավականին պահանջարկ ունի և, որպես կանոն, նորագույն է։ Մոխրագույն գրականության գլխավոր տարբերությունը ոչ առևտրային աղբյուրների միջոցով դրա հրատարակումն է։ 1999 թվականի հոկտեմբերին Վաշինգտոնում մոխրագույն գրականության 4-րդ միջազգային կոնֆերանսի սահմանման համաձայն՝ մոխրագույն գրականությունը այնպիսի գրականություն է, որը «տպագրվում է բոլոր մակարդակներում՝ կառավարական, ակադեմիական, բիզնես և արդյունաբերական, տպագիր և էլեկտրոնային ձևաչափերով, բայց այն չի վերահսկվում առևտրային հրատարակիչների կողմից» (Նյու Յորքի բժշկական ակադեմիա, 2016 թվական)։
Մոխրագույն գրականության օրինակներ կարող են ծառայել պետական մարմինների կամ հետազոտական խմբերի տեխնիկական փաստաթղթերը, հետազոտական խմբերի կամ կոմիտեների աշխատանքային փաստաթղթերը, սպիտակ գրքերը և նախատպագրությունները։ Մոխրագույն գրականություն տերմինը հաճախ օգտագործվում է այն ժամանակ, երբ խոսքը վերաբերում է կոնկրետ գիտական հետազոտություններին։ Այնուամենայնիվ, մոխրագույն գրականությունը ոչ թե փաստաթղթի հատուկ տեսակ է, այլ տեղեկատվության տարածման հատուկ միջոց։ Այսպիսով, ոչ պրոֆեսիոնալ ձևաչափերը, կրիչները, մոխրագույն գրականության ցածր տպաքանակները բավականին դժվարացնում են կազմակերպված հավաքը կազմակերպված հավաքը բավականին դժվար է դարձնում այնպիսի ավանդական աղբյուրների համեմատ, ինչպիսիք են ակևեմիական ամսագրերը և հրատարակությունները։
Մասնագետները հստակ տարբերություն են դրել անցողիկ և մոխրագույն գրականության միջև։


== Ծանոթագրություն ==


== Գրականություն ==
Павлов Л.П. Серая литература как источник научной и технической информации. — М.: Горячая линия — Телеком, 2016. — 298 с. — ISBN 978-5-9912-0613-6
Օժիո

Օժիո  (վրաց.՝ ოჟიო), գյուղ Վրաստանում: Գտնվում է Կախեթի մարզի Ախմետայի շրջանում:


== Դիրք ==
Օժիո գյուղը գտնվում է 520 մ բարձրության վրա՝ շրջկենտրոն Ախմետայից 17 կմ բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 680 մարդ:


== Ծանոթագրություններ ==
Բերդ (Ղազախի շրջան)

Անվան այլ կիրառումների համար տե՛ս՝ Բերդ (այլ կիրառումներ)Բերդ, կամ Ալփութ, Ալփոուտ (ադրբ.՝ Alpout), գյուղ Մեծ Հայքի Ուտիք նահանգի Տավուշ գավառում, ներկայիս Ադրբեջանական Հանրապետության Ղազախի շրջանում։ Գտնվում է Ղազախ քաղաքից 12 կմ արևմուտք՝ Աղստևի փախակողմյան վտակ Ջողազ գետի ձախ ափին։


== Բնակչություն ==
1907 թվականին ուներ 165 ադրբեջանցի բնակիչ։


== Տնտեսություն ==
20-րդ դարասկզբին բնակչության հիմնական զբաղմունքը անասնապահությունն ու դաշտավարությունն էր։


== Տես նաև ==
Ղազախի շրջան
Գանձակ-Ղազախի տնտեսական շրջան
Ադրբեջանի վարչական բաժանում
Ելիզավետպոլի նահանգի հայաբնակ բնակավայրեր


== Արտաքին հղումներ ==
Բերդ (Ղազախի շրջան) բնակավայրը «GEOnet Names Server» կայքում։


== Գրականություն ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Ծանոթագրություններ ==
Գորչիչնայա

Գորչիչնայա (ուկրաիներեն՝ Гірчична), գյուղ Ուկրաինայի Խմելնիցկիի մարզի Դունաևցիի շրջանում։
2001 թվականի տվյալներով Գորչիչնայա գյուղում բնակվում էր 733 մարդ։ Բնակավայրը զբաղեցնում է 2779 կմ² տարածք։ Բնակչության խտությունը կազմում էր 263,76 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
588

588 թվական,  նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 588 թվականն է, 
VI դարի 88-րդ տարին։


== Դեպքեր ==


== Ծնունդներ ==


== Մահեր ==
Մարկ Մենսոն

Մարկ Մենսոն (մարտի 9, 1984(1984-03-09), Օստին, ԱՄՆ), ամերիկացի հեղինակ, բլոգեր և գործարար։ Նա MarkManson.net կայքի հեղինակն է և գրել է երեք գիրք․ «Թքած ունենալու նուրբ արվեստը», «Մոդելները. կանանց ազնվությամբ գրավեք» և «Թքել ենք բոլորս»։ Նա «Infinity Squared Media» ՍՊԸ-ի հիմնադիր տնօրենն է։


== Կենսագրություն ==
Մարկ Մենսոնը ծնվել է Տեխասի նահանգում, ԱՄՆ։ Տեղափոխվել է Մասաչուսեթս նահանգի Բոստոն քաղաքը, որտեղ սովորել և 2007 թվականին ավարտել է Բոստոնի համալսարանը՝ ֆինանսիստի որակավորմամբ։
Ծանոթություններին և ժամադրություններին նվիրված իր առաջին բլոգը սկսել է 2009 թվականին։ Դրանից հետո բացել է մշակութային, մարդկային հարաբերություններին ու ժամադրություններին նվիրված MarkManson.net կայքը։


== Գործունեությունը որպես բլոգեր ==
Մարկ Մենսոնը MarkManson.net կայքում ներկայացնում է հայտնի մի բլոգ, որը 2014 թվականին ունեցել է 400,000 այցելու, իսկ 2016 թվականին՝ շուրջ 2 միլիոն։ Նա գրում է մշակութային, մարդկային հարաբերությունների, հոգեբանության ու ժամադրությունների թեմաներով։
Մարկ Մենսոնի հոդվածները հրապարակվել են CNN-ի եթերում, BBC News-ում, Business Insider-ում, Yahoo! News-ում, The Sydney Morning Herald-ում, Time-ում, VOX-ում, The Huffington Post-ում և այլուր։
Իր «Մեծ հմայքը։ ստեղծագործական կյանքը վախի հետևում» գրքում հեղինակ Էլիզաբեթ Գիլբերթը մեջբերել է Մարկ Մենսոնի խոսքերն ասելով․ 


== Գրքեր ==


=== Մոդելներ ===
Մարկ Մենսոնի առաջին՝  «Մոդելները. կանանց ազնվությամբ գրավեք» գիրքը հրապարակվել էր 2011 թվականին։ 2014 թվականին այն վաճառվել է ավելի քան 15 000 օրինակ տպաքանակով։ Գիրքը սովորեցնում է տղամարդկանց ինչպես գրավել կանանց ազնվության միջոցով, և ինչպիսի արժեքներ ընտրել սիրո համար։


=== Թքած ունենալու նուրբ արվեստը ===
Մարկ Մենսոնի երկրորդ՝ «Թքած ունենալու նուբ արվեստը. երջանկության պարադոքսալ բանաձևը» գիրքը հրատարակվել է 2016 թվականի սեպտեմբերի 13-ին։
Ինքնակատարելագործման այս ձեռնարկում Մենսոնը սովորեցնում է, որ երջանիկ լինելու համար պետք է ոչ թե անընդհատ ձևեր թափել, իբր ամեն ինչ լավ է, այլ պետք է կարողանալ նայել դժվարությունների աչքերին։ Մեզ տասնամյակներ շարունակ սովորեցրել են, որ երջանիկ և հարուստ լինելու համար պետք է ունենալ դրական մտածելակերպ։ Բայց այդ դարաշրջանն ավարտվել է։ 

 
Հեղինակը գիտական հետազոտություններով ու սև հումորի օգնությամբ բացատրում է, որ կյանքի որակը լավացնելու համար ոչ թե պետք է կիտրոնը լիմոնադ դարձնել, այլ պարզապես պետք է ուտել այն։ Մենսոնը եզակի մտերմության ազդեցիկ միջավայր է ստեղծում` անձնական պատմություններ պատմելով և երբեմն անպատշաճ հումորով։
Սկզբում գիքը հայտնվել է Նյու Յորք Թայմսի բեսթսելլերների ցուցակում՝ 6-րդ համարի ներքո։ Այն նաև հայտնվեց «Washington Post's Bestseller List» ցուցակում՝ 9-րդ համարի ներքո և Toronto Star List-ի ինքնակատարելագործման ձեռնարկների կատեգորիայի 1-ն հորիզոնականում։ 2017 թվականին չորրորդ ամենալավ վաճառված գիրքն է Amazon.com կայքում և իններորդ բեսթսելլերը՝ Կանադայում։


== Մատենագրություն ==
«Թքած ունենալու նուրբ արվեստը. երջանկության պարադոքսալ բանաձևը (2016)» 0062457713
Թքել ենք բոլորս
Գայթակղելու նուրբ արվեստը


== Ծանոթագրություններ ==


== Արտաքին հղումներ ==
Մարկ Մենսոնը նյումեգում
Պաշտոնական կայքը
(9685) Կորտեվիգ

(9685) Կորտեվիգ (անգլ.՝ Korteweg), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,422842 ա. մ., առավելագույնը մոտենում է 2,1017 ա. մ. հեռավորության վրա և հեռանում 2,744 ա. մ.։ Արեգակի շուրջ մեկ ամբողջական պտույտ է կատարում 1377,48 երկրային օրվա ընթացքում, իր ուղեծրով շարժվելով միջինում 0,261346 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,27° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9685) Կորտեվիգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հնագիտության և պատմության կանտոնային թանգարան

Հնագիտության և պատմության կանտոնային թանգարան (ֆր.՝ Le Musée cantonal d'archéologie et d'histoire de Lausanne), թանգարան Շվեյցարիայի Լոզան քաղաքում՝ նվիրված Վո կանտոնի հնագիտությանն ու պատմությանը։


== Պատմություն ==
Թանգարանը հիմնադրվել է 1852 թվականին, 1906 թվականին տեղափոխվել է Ռումինական պալատ վերջինիս ավարտից հետո։ Մի քանի վերանորոգումների արդյունքում թանգարանը 1987 թվականից ամբողջությամբ վերակառուցել է իր մշտական ցուցասրահները, որոնք աստիճանաբար բացվել են 1997-2000 թվականներին։ Մշտական ցուցահանդեսները բաժանված են «Ֆրեդերիկ Տրոյոն» սրահի միջև, որը նվիրված է նախնադարյան պատմությանը և «Ալբեր Նիֆ» սրահի միջև, որի ցուցանմուշները վերաբերում են Վո կանտոնի պատմությանը երկաթե դարից մինչև ժամանակակից դարաշրջան։
Թանգարանը նաև պարբերաբար կազմակերպում է ժամանակավոր ցուցադրություններ, որոնք ներկայացնում են հատուկ հավաքածուներ, համեմատաբար քիչ են հայտնի կամ մշտական ցուցադրության չեն ենթարկվում, ինչպես նաև վերջին հայտնագործությունները։ Թանգարանի մուտքն անվճար է։


== Հավաքածուներ ==
Հնագիտության և պատմության կանտոնային թանգարանն իր հավաքածուներում ունի ավելի քան 100,000 ցուցանմուշ։ Այդ ցուցանմուշներն ընդգրկում են պատմական բոլոր ժամանակաշրջանները՝ սկսած Ժնևի լճի մոտ գտնվող մարդկանց հնագույն կեցավայրերից, Նյոշատել և Մուրտեն լճերից մինչև միջնադար։
Թանգարանն առաջարկում է մի շարք ուսումնական միջոցառումներ դպրոցականների համար, այդ թվում՝ ժայռապատկերներ պատրաստելը, ձեռքով հաց թխելը կամ քարը փայլեցնելը։


== Պատկերասրահ ==

		
		
		


== Գրականություն ==
Claire Brizon, Pierre Crotti, «Musée cantonal d'archéologie et d'histoire», dans «Collections cantonales. Héritage en devenir» (Collections cantonales vaudoises) PatrimoineS n° 3, 2018, pp. 68-81.


== Ծանոթագրություններ ==


== Արտաքին հղումներ ==
Պաշտոնական կայք
Ծաղկունք (թերթ)

Անվան այլ կիրառումների համար տե՛ս՝ Ծաղկունք (այլ կիրառումներ)«Ծաղկունք», խորհրդային շրջանի երկօրյա թերթ։ Առաջին անգամ լույս է տեսել 1965 թվականին, Ապարանում։Տպագրել է ԽՄԿԿ, ՀԿԿ և շրջանային կազմակերպությունների որոշումները։ Ընդհանրացրել է արտադրական ձեռնարկությունների նվաճումներն ու առաջավոր համարվողների փորձը, ներկայացրել շրջանի մշակութային և մարզական առօրյան, արծարծել մանկավարժության և երիտասարդ սերնդի կոմունիստական ագիտացիոն դաստիարակության հարցեր։ 
ՏԱՍՍ-ի և Արմենպրեսի նյութերով ծանոթացրել է միջազգային և հանրապետական իրադարձություններին (խորհրդային գաղափարախոսության սահմաններում)։ 
«Ծաղկունք»-ին նախորդել են «Անասնապահ կոլխոզնիկ» (1933-1954), «Անասնապահ կոլտնտեսական» (1954-1962) և «Արագած» (1962-1965, միջշրջանային) թերթերը։
Հողասեփականություն

Հողասեփականություն, հողի անհատական յուրացման պատմական ձև։ Արտահայտում է մարդկանց հասարակական-արտադրական այն հարաբերությունները, որոնց առաջացման հիմքը հողի՝ որպես ցանկացած արտադրության պայման ու գլխավոր արտադրամիջոց (գյուղատնտեսության, անտառտնտեսության և այլ ոլորտներում) լինելու հատկությունն է։ Այդ հարաբերությունների պատմական ձևերը համապատասխանում են որոշակի արտադրաեղանակի և փոփոխվում են հասարակության արտադրողական ուժերի զարգացման ազդեցության հետևանքով։ 
Ցուրաքանչյուր հասարակական-տնտեսական ֆորմացիայում հողասեփականության ձևերի բազմազանության մեջ առանձնացվում է որևէ մի, առավել բնորոշ ու տիրապետող ձևը։ Ընդ որում, հողասեփականության նոր ձևերը, որպես կանոն, ծագում են հին տնտեսակարգի ընդերքում, միաժամանակ հարմարվում և շարունակում են գոյատևել նորի պայմաններում։ 
Հողասեփականության առաջին ձևը համայնականն էր (ցեղային, տոհմային և նահապետական ընտանեկան համայնք), որը բնորոշ էր նախնադարյան համայնական հասարակարգին։ Աշխատանքի բաժանման, զարգացման ն փոխանակության ծագման հետ առաջացավ մասնավոր հողասեփականություն, որի հետևանքով համայնական հողասեփականությունն աստիճանաբար վերացավ։ Ստրկատիրական հասարակարգում առկա էր հողասեփականության մի քանի ձև՝ համայնական, տաճարային, պետական, մասնավոր (անհատական)։ Այդ ձևերն առավել բազմազան դարձան ավատատիրության (ֆեոդալիզմի) պայմաններում միջնադարյան Եվրոպայում), պետական եկեղեցական հողեր, գույք, խոշոր ավատատիրական կալվածք (Արևելքում)։ Հետագայում ծագեց մասնավոր կապիտալիստական հողասեփականությունը, որը հաստատվում էր լենդլորդերի ու կապիտալիստների ձեռքում հողի կենտրոնացման, հողը ապրանքի վերածելու ուղիով։ Զուգահեռաբար, հողի վարձակալության և գրավադրման իրավաձևերով ընթացավ նաև հողասեփականությունից ու հողասեփականատիրոջից հողի՝ որպես տնտեսության օբյեկտի անջատման պրոցես, և հողասեփականությունը վերածվեց միայն տիտղոսի, որը հողային ոենտայի յուրացման իրավունք Է տալիս։
792

792 թվական,  նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 792 թվականն է, 
VIII դարի 92-րդ տարին։


== Դեպքեր ==


== Ծնունդներ ==


== Մահեր ==
Կառլեն Ադամյան (ճարտարագետ)

Անվան այլ կիրառումների համար տե՛ս՝ Կառլեն Ադամյան (այլ կիրառումներ)Կառլեն Նիկոլայի Ադամյան (1934, նոյեմբերի 12, Ներքին Հոռաթաղ, ԼՂՀ), հայ ճարտարագետ, էներգետիկ-մեխանիկոս։ Տեխնիկական գիտությունների դոկտոր, պրոֆեսոր (1997)։ ՀՃԱ ակադեմիկոս (1997)։


== Կենսագրություն ==
1957 թվականին ավարտել է Մոսկվայի տեքստիլ ինստիտուտը։ 1965-1969 թվականներին եղել է Երևանի մահուդի և բրդյա նուրբ գործվաքների գործարանի տնօրեն, 1969-1974 թվականներին՝ ՀԽՍՀ թեթև արդյունաբերության բյուրոյի տնօրեն, 1974 թվականից՝ փոխնախարար։ 1979-2000 թվականներին եղել է ԽՍՀՄ Պետստանդարտների կոմիտեի հայկական վարչության պետի տեղակալը, 2000-2004 թվականներին՝ «Արցախ» համալսարանի ռեկտոր, ապա՝ պրոռեկտոր, 1998 թվականին՝ ՌԴ որակի հիմնախնդիրների ակադեմիայի անդամ, 1999 թվականին՝ ՌԴ չափագիտության ակադեմիայի անդամ։
Աշխատանքները վերաբերում են չափագիտության, քվազիմետրային և ստանդարտացման խնդիրներին։
Հեղինակ է ուսումնական մեթոդների և ձեռնարկների։


== Մրցանակներ ==
ԼՂՀ Եղիշեի անվան մրցանակ, 2002


== Երկեր ==
Չափագիտական ապահովման կառավարումը, Ե., 2002:
Արտադրանքի որակի ընտրանքային վերահսկողություն։  Ուսումնական ձեռնարկ, Ադամյան Կառլեն Նիկոլայի, Բաղդասարյան Ա. Գ., Հայաստանի ազգային պոլիտեխնիկական համալսարան Երևան, Ա. հ., 1999:
Տեխնոլոգիական գործընթացների կառավարման վիճակագրական մեթոդներ։ Ուսումնական ձեռնարկ, Ադամյան Կառլեն Նիկոլայի, Բաղդասարյան Ա. Գ., Հայաստանի ազգային պոլիտեխնիկական համալսարան, Երևան, Ա. հ., 1999:
Որակի կառավարման վիճակագրական մեթոդներ։ Ադամյան Կառլեն Նիկոլայի, Հայաստանի Հանրապետության ստանդարտացման, չափագիտության և սերտիֆիկացման վարչություն, Հայաստանի ազգային պոլիտեխնիկական համալսարան, Երևան, Ա. հ., 1997:


== Ծանոթագրություններ ==
Ռումինիայի օպերայի և բալետի թատրոն

Ռումինիայի օպերայի և բալետի թատրոն (ռումիներեն՝ Opera Națională București), թատրոն Բուխարեստում։ Հիմնադրված է 1921 թվականին։


== Պատմություն ==
1885 թվականին Ջորջե Շտեֆենեսկուն, Բուխարեստում, ազգային թատրոնի դերասաններից կազմավորեց «Ռումինական օպերա» թատերախումբը, որը միավորում էր այնպիսի երգիչների, ինչպիսիք էին Դարքլ Հարիքլեն, Ելենա Փեոդորինին, Գրիգորի Գաբրիելսկին և դարձավ Ռումինիայի հիմնական օպերային թատրոնը։ 1919 թվականին արդեն այլ ռումին կոմպոզիտոր Ջորջե Էնեսկուն կազմակերպեց երաժշտական ընկերություն «Օպերա»-ն։ Իսկ արդեն 1921 թվականին այդ ընկերության հիմքի վրա կազմակերպվում է «Ռումինական թագավորական օպերա»-ն՝ Ռիխարդ Վագների «Լոհենգրին» օպերայի բացմամբ։ 1944 թվականին այն դառնում է Ռումինական օպերայի և բալետի թատրոն (ռումիներեն՝ Teatrul de Operă și Balet), իսկ 1968 թվականին՝ «Ռումինիայի օպերա» (ռումիներեն՝ Opera Română)։
Մինչև 1940 թվականը բեմադրությունները անց էին կացվում Պոեզիայի թատրոնում, այնուհետև, մինչև 1953 թվականին ճարտարապետ Օկտավ Դոիչեսկուի նախագծով հատուկ նոր շանքի կառուցվելը՝ տարբեր թատերական հրապարակներում։ 
Թատերախումբը հյուրախաղերով հանդես է գալիս ողջ աշխարհում։ ԽՍՀՄ թատրոնը գնացել է 1960 և 1984 թվականներին։


== Խաղացանկ ==
«Բայադարկա» Լյուդվիգ Մինկուս 1995 թվական
«Պիկովայա դամա» Պյոտր Չայկովսկի
«Լոհենգրին» Ռիխարդ Վագներ


== Ռեժիսորներ ==
Վալերի Կովտուն


== Խմբավարներ ==
Էջիցիո Մասսինի


== Երգիչներ ==
Ելենա Չեռնեյ
Զենաիդա Պալլի
Նիկոլայ Հերլյա
Մարչել Ռոշկա
Դոռա Մասսինի


== Գրականություն ==
Երաժշտական հանրագիտարանային բառարան / Гл. ред. Г. В. Келдыш. — М.: Советская энциклопедия, 1990. — с. 475 — ISBN 5-85270-033-9


== Հղումներ ==
Opera Națională București официальный сайт театра


== Ծանոթագրություններ ==
TRT Çocuk

TRT Çocuk (արտասանվում է՝ «Թերեթե Չոջուք»), թուրքական հանրային մանկական հեռուստաալիք TRT պետական մեդիաընկերության կազմում։ Հեռարձակվում է 2008 թվականի հոկտեմբերի 1-ից լուծարված TRT 4 հեռուստաալիքի հաճախականությամբ։ Ցուցադրվում են մուլտֆիլմեր, մանկական ֆիլմեր և հեռուստասերիալներ։ Հեռուստաալիքը հասանելի է Թուրքիայի ողջ տարածքում անալոգային տիրույթներում, տարածվում է նաև Թուրքիայի բոլոր կաբելային և թվային ցանցերով։ Հեռուստաալիքի ազդանշանները տարածվում են նաև Հյուսիսային Կիպրոսում և Հայաստանի սահմանամերձ մարզերում։


== Արտաքին հղումներ ==
Պաշտոնական կայք Archived 2013-04-29 at the Wayback Machine. (թուրքերեն)
Էնտրոպիա (այլ կիրառումներ)

Էնտրոպիա եզրը կարող է վերաբերել.

Էնտրոպիա - բազմաթիվ էլեմենտներից բաղկացած համակարգի անկարգավորվածության չափը բնական գիտություններում
Էնտրոպիա (թերմոդինամիկա) - թերմոդինամիկական էնտրոպիա, նշանակումը՝ S, հաճախ պարզապես էնտրոպիա, թերմոդինամիկական համակարգի վիճակի ֆունկցիա